આપણું સંતાન મહાન બને એવું કોણ ન ઈચ્છે? પરંતુ ઘણા બાળકો શરીરથી ખૂબ નબળા, રોગપ્રતિકારની ઓછી શક્તિવાળા, અતિ ચંચળ, જિદ્દી, ભયભીત, ક્રોધી અથવા હિંસક જોવા મળે છે. માફ કરશો પરંતુ આપણું બાળક આપણું જ પ્રતિબિંબ છે. આપણી માતા-પિતા બનવાની ઉતાવળ તથા અજ્ઞાનતાનું જ આ પરિણામ છે. નીચેના પ્રશ્નોને સમજો અને યોગ્ય લાગે તો જવાબ સ્વયંને જ આપો. કારણકે એક સારા વાલી બનવા માટે આપણે આપણી જાતને જ જવાબદાર છીએ – એ આપણે પોતે સમજી વિચારીને સ્વીકારેલી જવાબદારી છે.